Diari Oficial de la Generalitat Valenciana


Sumari del DOGV 6148, del 19-11-2009 (2009/11254)

Judici de mesures provisionals derivades de l'admissió a tràmit de la demanda de separació, divorci i nul·litat 001352/2008. Notificació a Adrian Arsene.
---------------------------------------------------------------------------------------------------------------------------------------------------------

### Dades del document

Número de DOGV
:   6148

Data del DOGV
:   19-11-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/11639


Data del document
:   22-05-2009

Organisme emissor
:   Jutjat de Primera Instància Número 6 de Llíria

Tipus de document
:   Anunci

Judici de mesures provisionals derivades de l'admissió a tràmit de la demanda de separació, divorci i nul·litat 001352/2008. Notificació a Adrian Arsene. [2009/11279]  
Judici de mesures provisionals derivades de l'admissió a tràmit de la demanda de separació, divorci i nul·litat 001352/2008  
Part demandant: Cristina Mª Manea.  
Part demandada: Adrián Arsene.  
Sobre: mesures coetànies o posteriors a la interposició de demanda.   
En el judici a què es fa referència s'ha dictat la interlocutòria de 21 de maig de 2009 que té la dispositiva, literalment, com segueix:   
«Jutjat de Primera Instància número 6 Llíria   
Procediment: mesures provisionals derivades de l'admissió a tràmit de la demanda de separació, divorci i nul·litat 001352/2008.   
Demandant: Cristina Mª Manea.   
Procurador: Juan Francisco Navarro Tomas.  
Demandat: Adrián Arsene.  
Procurador:   
«Interlocutòria número 341/2009   
Magistrada jutgessa que la dicta: Eva Moreno Sanz.  
Lloc: Llíria.   
Data: 21 de maig de 2009   
Antecedents de fet   
Primer Cristina Mª Manea ha sol·icitat l'adopció de mesures provisionals a la demanda sobre mesures personals i pensió alimentària de menor d'edat que es proposa promoure contra Adrián Arsene.   
Segon. Una vegada presentada la sol·licitud, s'ha convocat les parts a una compareixença, per a la qual cosa han estat citades amb les advertències que estableix la llei.   
Tercer. A la compareixença han assistit el Ministeri Fiscal i la part actora, representada esta pel procurador Juan Francisco Navarro Tomás i assistida pel lletrat Sergio Guede Arocas, sense que hi compareguera la part demandada, que va ser declarada en rebel·lia. La part actora es va ratificar en el seu escrit de demanda, contestant en l'acte el Ministeri Fiscal; i després de practicar la prova admesa, perquè es considerava pertinent, es va declarar conclusa la vista.   
Fonaments de dret   
Primer Estableix l'article 102 del Codi Civil que, admesa la demanda de nul·litat, de separació o de divorci del matrimoni, es produeixen per ministeri de la llei els efectes de cessament de la presumpció de convivència conjugal i així mateix, la revocació dels consentiments i poders que qualsevol dels cònjuges haguera atorgat a l'altre en la forma que s'indica en la part dispositiva d'esta resolució.   
Segon. Estableix també l'article 103 del Codi Civil, que en el mateix supòsit, el jutge, a falta d'acord dels cònjuges, aprovat judicialment, adoptarà les mesures adequades per a regular la situació dels cònjuges i dels fills menors o incapacitats, si n'hi haguera, durant la tramitació del procés.   
Tercer. En este supòsit ha quedat constatat el naixement de la menor, havent conviscut mare (actora) i pare (demandat) diversos anys junts. Pertoca aplicar els articles anteriorment disposats, havent d'adoptar unes mesures provisionals fins a la sentència per la qual es regule de manera definitiva la guarda i custòdia de la menor, règim de visites i pensió alimentària.   
El pare de la menor no ha comparegut a la vista, i la mare ha manifestat en l'interrogatori que en desconeix el parador, si treballa o no, que no s'ha preocupat per la menor, ni ha pagat cap quantitat per ella, que l'última vegada que es van veure pare i filla va ser a la fi de 2006 (quan ambdós es van separar, quan tenia aleshores la menor un mes d'edat).   
Per tant, només pertoca atribuir la guarda i custòdia a la mare, així com l'exercici de la pàtria potestat, tal com ha exercit des que la menor va nàixer, sense que el pare haja mostrat interès o preocupació per qualsevol circumstància personal, de salut o econòmica referida a la filla.   
No es considera oportuna la fixació d'un règim de visites atesa la despreocupació del pare, la seua falta d'interès, no visitant la menor des que es va separar de fet de la mare, no havent comparegut ni tan sols a la vista de mesures provisionals.   
Respecte a la pensió alimentària en favor de la menor, esta acudeix a la guarderia de col'legi, per la qual s'ha d'abonar 35 o 45 euros al mes (depenent del mes, segons va concretar la mare en l'acte del judici), i dina a casa. Respecte al pare, es desconeix si posseeix actualment treball, però quan convivia amb la mare de la menor treballava per temporades com a cambrer i guanyava 200 euros al mes aproximadament. Per tant, atesa l'edat de la menor i com que es desconeix si la situació econòmica del pare ha variat, es concreta en 75 euros mensuals la pensió que haurà d'abonar el pare per aliments a la seua filla menor.   
En l'actualitat mare i filla resideixen en un domicili diferent d'aquell en què vivien amb el pare de la menor, no havent d'acordar cap decisió respecte al domicili familiar.   
Quart. Atesa la naturalesa del procediment, no pertoca fer una imposició expressa de costes.  
«Part dispositiva   
Estime parcialment la demanda presentada pel procurador Juan Francisco Navarro Tomás, en nom i representació de Cristina María Manea, i ordene:   
Custòdia de fills subjectes a pàtria potestat.  
S'encomana a la mare, Cristina María Manea, la guarda i custòdia de la menor Q.N.H.A subjecta a pàtria i potestat que exercirà exclusivament la mare.   
Sobre règim de visites. No pertoca atribuir cap règim de visites en favor del pare.   
Sobre pensions i subsidis  
El pare haurà de pagar la quantitat de 75 euros mensuals com a aliments en favor de la seua filla menor, pagadors de bestreta, dins dels cinc primers dies de cada mes, en el compte corrent o llibreta d'estalvi, que a este efecte designe el receptor.   
Esta quantitat s'actualitzarà anualment, amb efectes de primer de gener de cada any, en proporció a les variacions que experimenten els índexs de preus al consum, segons l'Institut Nacional d'Estadística o organisme que el substituïsca.   
No pertoca fer cap imposició expressa de les costes.   
Ho disposa i firma la jutgessa. En done fe.   
Atés que es desconeix el domicili o residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat publicar este edicte en el Diari Oficial de la Comunitat Valenciana per a portar a efecte la diligència de notificació d'esta resolució al demandat Adrián Arsene.   
Llíria, 22 de maig de 2009.- La secretària judicial: Carmen Rausell Rausell.